PMIndiaData/PMIndiaSum huggingface dataset:
ન્યાયતંત્ર માટેની સવલતોના માળખાને વેગ મળ્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં દેશનાં ન્યાયતંત્ર માટે સવલતોના માળખાના વિકાસ માટે કેન્દ્રીય પ્રાયોજિત યોજના (સીએસએસ)ને 12મી પંચવર્ષીય યોજનાઓ બાદ પણ ચાલુ રાખવા માટે મંજૂરી આપી હતી એટલે કે આ યોજના 1-4-2017થી 31-3-2020 સુધી ચાલુ રહેશે. જેનો ન્યાયિક કાર્યવાહી અને કાનૂની સુધારણા માટેના રાષ્ટ્રીય પંચ મારફતે મિશન મોડમાં અમલ થશે અને તેમાં અંદાજે રૂપિયા 3,320 કરોડનો ખર્ચ થશે. આ ઉપરાંત કેબિનેટે ન્યાય તંત્ર વિભાગ દ્વારા જીઓ-ટેગિંગ ધરાવતી એક ઓન લાઇન મોનિટરિંગ સિસ્ટમ રચવાની પણ મંજૂરી આપી હતી જે પ્રગતિનાં વિવિધ આંકડા એકત્રિત કરશે, કોર્ટના હોલ અને હાલમાં બંધાઈ રહેલા રહેણાંક એકમોની કામગીરીનો અહેવાલ આપશે. જેમાં દેશના ભવિષ્યની યોજનાઓ હેઠળ અમલ થનારા કોર્ટ હોલ અને બાંધકામ હેઠળના રહેણાંક એકમોના ધારા ધોરણો ઘડવા અને મિલકત આકારણી બહેતર બનાવવા માટેના ભવિષ્યની યોજનાઓનો પણ સમાવેશ થાય છે. યોજનાથી થનારા લાભો આ યોજનાથી સમગ્ર દેશમાં જિલ્લા, પેટા જિલ્લા, તાલુકા, ગ્રામ પંચાયત અને ગ્રામ્ય સ્તરે કોર્ટ હોલ અને જજ તથા ન્યાય તંત્ર સાથે સંકળાયેલા અધિકારીઓ માટે કોર્ટ હોલ અને આવાસોની પર્યાપ્ત સંખ્યાની ઉપલબ્ધતામાં વધારો થશે. તેનાથી સમગ્ર દેશમાં ન્યાય વ્યવસ્થા તમામ નાગરિકો સુધી પહોંચી શકે તે માટેની યોગ્ય કામગીરી અને પ્રદર્શનમાં સુધારો થશે. નાણાકીય સહાય રાજ્ય સરકારો/કેન્દ્ર શાસિત પ્રદેશોના વહીવટીતંત્રોને કેન્દ્ર દ્વારા પ્રાયોજિત યોજના (સીએસએસ) હેઠળ ન્યાયતંત્ર, માળખાકીય વિકાસ માટે કોર્ટના હોલ અને ન્યાયિક અધિકારી/ જિલ્લા અદાલતો તથા નીચલી અદાલતોના ન્યાયાધિશો માટે રહેણાંક એકમો બાંધવા કેન્દ્રીય સહાય પૂરી પાડવામાં આવે છે. ઉત્તર પૂર્વ અને હિમાલયનાં રાજ્યો સિવાયના રાજ્યો માટે ભંડોળની વહેંચણીની પદ્ધતિનું પ્રમાણ 60:40નું છે. જ્યારે ઉત્તર પૂર્વ અને હિમાલયનાં રાજ્યો માટે આ પ્રમાણ 90:10નું છે અને કેન્દ્ર શાસિત પ્રદેશમાં તે 100 ટકા છે. તેને પગલે 3,000 કોર્ટ હોલ અને જિલ્લા તથા નીચલી અદાલતોના ન્યાયિક અધિકારીઓ માટેના 1,800 મકાનો બનાવવાની વર્તમાન યોજના પૂર્ણ કરવામાં મદદ મળશે. યોજનાનું મોનિટરિંગ ન્યાયિક વિભાગ દ્વારા આંકડા એકત્રિત કરવા માટેની પ્રક્રિયા, કોર્ટ હોલ અને બાંધકામ હેઠળના રહેણાંક એકમોની પ્રગતિના અહેવાલ અને બહેતર આકારણી મેનેજમેન્ટ માટે એક ઓન લાઇન મોનિટરિંગ સિસ્ટમ રચવામાં આવશે. ઝડપી અને ઉમદા બાંધકામ માટે રાજ્યના ચીફ સેક્રેટરી અને પીડબ્લ્યુડીના અધિકારીઓ સાથે વિવિધ રાજ્યોમાં મોનિટરિંગ સમિતિની નિયમિત બેઠકો હાથ ધરવામાં આવશે. રાજ્ય સરકાર દ્વારા પીડબલ્યુડીને કોઈ વિલંબ વિના કેન્દ્ર દ્વારા ફાળવવામાં આવેલું ફંડ આપવામાં આવે છે કે નહીં તે અંગે પણ મોનિટરિંગ થશે. પૂર્વભૂમિકા કેન્દ્ર સરકારે આ મામલે રાજ્યોના સંસાધનો વધારવા ન્યાય તંત્ર માટેની માળખાકીય સવલતોના વિકાસ માટે કેન્દ્રીય પ્રાયોજિત યોજના (સીએસએસ) ઘડી હતી જે 1993-94થી અમલમાં છે. વહીવટીતંત્રના અધિકારીઓ તથા જિલ્લા અને નીચલી કોર્ટના જજો માટે કોર્ટ હોલ અને રહેણાંક એકમોના બાંધકામની યોજના માટે કેન્દ્ર દ્વારા રાજ્ય સરકારો તથા કેન્દ્ર શાસિત પ્રદેશોને સહાય આપવામાં આવે છે.
પ્રધાનમંત્રીએ આર્મિ ડે પર ભારતીય લશ્કરને સલામ કરી

પ્રધાનમંત્રી શ્રી નરેન્દ્ર મોદીએ આર્મિ ડે પર ભારતીય લશ્કરને તેમના શૌર્ય અને અમૂલ્ય સેવાઓ માટે સલામ કરી હતી. પ્રધાનમંત્રીએ કહ્યું હતું કે, “આર્મિ ડે પર તમામ સૈનિકો, વરિષ્ઠો અને તેમના પરિવારોને શુભકામના. અમે ભારતીય લશ્કરના શૌર્ય અને અમૂલ્ય સેવાને સલામ કરીએ છીએ. ભારતીય લશ્કર હંમેશા આગળ રહીને નેતૃત્વ કરે છે, આપણા દેશના સાર્વભૌમત્વની સુરક્ષા કરે છે અથવા કુદરતી આપત્તીઓમાં નાગરિકોને મદદ કરે છે. અમે આપણા લશ્કર દ્વારા કરાયેલા તમામ બલિદાનોને ગર્વ પૂર્વક યાદ કરીએ છીએ. તેઓ તેમના જીવને જોખમમાં મૂકે છે જેથી 125 કરોડ ભારતીયો શાંતિથી રહી શકે છે.”
પ્રધાનમંત્રીએ વિશુના અવસરે સ્વાસ્થ્ય અને ખુશીની શુભેચ્છા પાઠવી

પ્રધાનમંત્રી, શ્રી નરેન્દ્ર મોદીએ વિશુના અવસર પર, ખાસ કરીને સમગ્ર વિશ્વના મલયાલીઓને શુભકામનાઓ પાઠવી છે. પ્રધાનમંત્રી એક ટ્વીટમાં જણાવ્યું હતું “વિશુના વિશેષ અવસર પર ખાસ કરીને સમગ્ર વિશ્વમાં સ્થાયી થયેલા મલયાલીઓને શુભેચ્છાઓ. હું પરમ સુખ અને સારા સ્વાસ્થ્યથી ભરપૂર વર્ષ માટે પ્રાર્થના કરું છું.”
ગુજરાતમાં રોકાણકાર સંમેલનમાં પ્રધાનમંત્રીના સંબોધનનો મૂળપાઠ

નમસ્કાર! કેન્દ્રીય મંત્રીમંડળમાં મારા સહયોગી શ્રી નીતિન ગડકરી જી, ગુજરાતના મુખ્યમંત્રી શ્રી વિજય રૂપાણી જી, ઓટો ઉદ્યોગ સાથે સંકળાયેલા તમામ હિસ્સેદારો, તમામ
પ્રધાનમંત્રીએ અન્ડર-19 વિશ્વકપ જીતવા બદલ ભારતીય ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ અન્ડર-19 વિશ્વકપ જીતનારા ભારતનાં યુવા ક્રિકેટરોને અભિનંદન પાઠવ્યા હતા. પ્રધાનમંત્રીએ કહ્યું, “આપણા યુવા ક્રિકેટરોની અદ્વિતિય સિદ્ધિથી ખુબ જ રોમાંચિત થયા છીએ, અન્ડર-19 વિશ્વકપ જીતવા બદલ તેમને અભિનંદન. આ વિજય દરેક ભારતીય માટે અત્યંત ગૌરવની બાબત છે.”
પ્રધાનમંત્રીએ ભરૂચની હોસ્પિટલની આગમાં મૃત્યુ પામેલા લોકો અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ભરૂચની હોસ્પિટલમાં આગના લીધે મૃત્યુ પામેલા લોકો પ્રત્યે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું હતુઃ “ભરૂચમાં હોસ્પિટલમાં આગથી લોકોનાં મૃત્યુથી દુઃખી છું. તેમના શોકગ્રસ્ત પરિવારોને સાંત્વના.”
પ્રધાનમંત્રીએ પૃથ્વી દિવસ નિમિત્તે ગ્રહને વધુ સારો બનાવવા માટેની પ્રતિબદ્ધતા સુનિશ્ચિત કરી

પ્રધાનમંત્રીએ પૃથ્વી દિવસ નિમિત્તે કહ્યું, “ચાલો સૌ સાથે મળી આવનારી પેઢીઓ માટે આ ગ્રહને વધુ સારો બનાવવા માટે પ્રતિબદ્ધ થઇએ. ચાલો આબોહવા પરિવર્તનના ભયને ઘટાડવા માટે સાથે મળીને કામ કરીએ. આપણી પ્યારી ધરતી માતા માટે આ જ શ્રેષ્ઠ શ્રદ્ધાંજલિ હશે. હું એ તમામ વ્યક્તિઓ અને સંસ્થાઓને અભિવાદન કરૂ છુ, જેઓ પ્રકૃતિ સાથેની સંવાદિતાને અને સાતત્યપૂર્ણ વિકાસને પ્રોત્સાહિત કરે છે.
જયપુર ખાતે યોજાયેલા ફોરમ ફોર ઇન્ડિયા પેસિફિક આઇલેન્ડ કન્ટ્રીસ (FIPIC) સંમેલનના અંતે વડાપ્રધાનનું સમાપન સંબોધન

મહાનુભાવો, વૈશ્વિક પડકારો અને આપણા દ્વિપક્ષીય સહયોગ અંગે તમારા વિચારો અને ભલામણો મૂકવા બદલ તમારો ખૂબ આભાર. તમારા વિચારો અમારા માટે ખૂબ જ મહત્વના છે. હું તમને ખાતરી આપુ છું કે આપણે તમારી ચિંતાઓ માટે આંતરરાષ્ટ્રીય ચર્ચાઓમાં સંવેદનશીલ રહીશું. આપણે તમારી જરૂરીયાતો અને પ્રાથમિકતા અનુસાર દ્વીપક્ષીય સહયોગને એક નવો આકાર આપીશું. હું વૈશ્વિક મુદ્દાઓ તથા આગામી પહેલમાં તમારા સહકાર અંગે મારા વિચારો રજૂ કરવા માગું છું. આબોહવામાં ફેરફાર એ તમામ માટે ચિંતાનો વિષય છે. તેની સામે લડત એ ભારતની પ્રાથમિકતા છે. આપણે તેને વિરાસત અને સંસ્કૃતિ માટેની સ્વાભાવિક વૃત્તિનો વિકલ્પ બનાવીએ છીએ પણ આપણે આપણા પ્રબુદ્ધ સ્વાર્થ અને આપણા ગ્રહના ભાવિ માટે પ્રતિબદ્ધતા સાથે આમ કરીએ છીએ. એટલા માટે જ આપણે 2022 સુધીમાં વધારાની 175
રાષ્ટ્રીય કન્યા બાળ દિને કન્યા બાળકની શક્તિઓ, કૌશલ્યો અને સિધ્ધિઓને પ્રધાનમંત્રીની સલામ

પ્રધાનમંત્રી શ્રી નરેન્દ્ર મોદીએ રાષ્ટ્રીય કન્યા બાળ દિવસે કન્યા બાળકની શક્તિઓ, કૌશલ્યો અને સિદ્ધિઓને સલામ કરી હતી. પ્રધાનમંત્રીએ જણાવ્યું હતું કે “રાષ્ટ્રીય કન્યા બાળ દિવસે કન્યા બાળની શક્તિઓ, કૌશલ્યો અને સિધ્ધિઓને હું સલામ કરું છું. જ્યારે કન્યા બાળ ઝગમગશે, ત્યારે ભારત પ્રગતિ સાધશે. ‘બેટી બચાઓ, બેટી પઢાઓ’નો જુસ્સો વધુ મજબૂત કરીએ અને કન્યા બાળક માટે ભેદભાવ રહિત અને તકોથી ભરપૂર વાતાવરણ સર્જીએ.”
“વન રેન્ક-વન પેન્શન”નું અમલીકરણ

પ્રધાનમંત્રી શ્રી નેરન્દ્ર મોદીની અધ્યક્ષતામાં થનારી મંત્રિમંડળની બેઠકમાં “વન રેન્ક – વન પેન્શન” યોજનાને પાછલી અસરથી અમલીકરણને મંજૂરી આપી દેવાઈ છે. આનું વિવરણ નીચે મુજબ છેઃ 1. લાભોની ચૂકવણી 01 જુલાઈ, 2014 થી અમલી બનશે. 2. વર્ષ 2013માં સેવા નિવૃત્ત પેન્શન ધારકોને મળનારી ન્યૂનત્તમ અને અધિકત્તમ પેન્શનની ટકાવારી અનુસાર સમાન પદ અને સમાન સેવાકાળના આધાર પર 01 જુલાઈ, 2014ના અગાઉના પેન્શનધારીઓની પેન્શન ફરી વખત નક્કી થશે. જે પેન્શન ધારકો સરેરાશથી વધુ પેન્શન પ્રાપ્ત કરે છે તેમની સુરક્ષા કરાશે. 3. આનો લાભ યુદ્ધમાં શહીદ સૈનિકોની વિધવાઓ અને શારિરીક રૂપથી અક્ષમ પેન્શનધારકો સહિત પરિવાર- પેશનધારકોને પણ મળશે. 4. જે કર્મચારી સેના નિયમ, 1954ના નિયમ, 13 (3) 1 (i)બી, 13 (3) 1 (iv) અથવા નિયમ, 16બી અથવા નૌસેના અથવા વાયુસેનાના સમાન નિયમો અંતર્ગત પોતાના નિવેદન પર ડિસ્ચાર્જ થવાનો વિકલ્પ પસંદ કરે છે. તેમને “વન રેન્ક – વન પેન્શન”નો લાભ નહીં મળે. જે ભાવિ પ્રભાવથી લાગુ પડશે. 5. બાકીની રકમની ચૂકવણી 04 છમાસી હપ્તામાં ચૂકવાશે. હાલપૂરતું પરિવાર-પેન્શનધારકોની બાકીની રાશિની ચૂકવણી એક હપ્તામાં કરાશે, જેમાં ખાસ/ઉદાર પરિવાર-પેન્શન તથા શૌર્ય પુરસ્કાર વિજેતાનો સમાવેશ છે. 6. ભવિષ્યમાં દરેક પાંચ વર્ષમાં પેન્શન ફરી વખત નક્કી થશે. 7. 14-12-2015ના રોજ પટના હાઈકોર્ટના સેવા નિવૃત્ત મુખ્ય ન્યાયાધીશ ન્યાયમૂર્તિ એલ. નરસિમ્હા રેડ્ડીની અધ્યક્ષતામાં ગઠિત ન્યાયિક સમિતિ ભારત સરકાર દ્વારા અપાયેલ સંદર્ભો પર પોતાનો રીપોર્ટ છ માસમાં સોંપશે. “વન રેન્ક-વન પેન્શન”ના લાગુ થવા પર રક્ષા દળોના પેન્શન ધારકો/પરિવાર – પેન્શનધારકોને વધેલું પેન્શન મળશે. ન્યાયમૂર્તિ એલ નરસિમ્હા રેડ્ડીની ગઠિત ન્યાયિક સમિતિ થી 07-11-2015ના રોજ થનારા “વન રેન્ક – વન પેન્શન” આદેશના અમલીકરણથી ઉત્પન્ન અસંગતિઓ દૂર કરવામાં મદદ મળશે. સમય-પૂર્વ સેવા નિવૃત્ત થનારા લોકો સહિત “વન રેન્ક-વન પેન્શન” લાગુ થવાથી બાકીની રાશિની ચૂકવણીના સંબંધમાં 10925.11 કરોડ રૂપિયા અને વાર્ષિક નાણાકીય બોજ 7488.7 કરોડ રૂપિયા થશે. 31 માર્ચ, 2016 સુધી 15.91 લાખ પેન્શન ધારકોને “વન રેન્ક-વન પેન્શન”નો પહેલો હપ્તો અપાયો, જેની કુલ રકમ 2,861 કરોડ રૂપિયા છે. સેવાકાળની સમયમર્યાદા જેવી સૂચનાઓના અંતરાળને સમાપ્ત કર્યા બાદ 1.15 લાખ પેન્શનધારકોની બાબતમાં પ્રાથમિકતાના આધાર પર પ્રક્રિયા શરૂ કરવાની સૂચના જમા કરાઈ રહી છે.
પ્રધાનમંત્રીએ ડૉ. બાબસાહેબ આંબેડકરના મહપરિનિર્વાણ દિવસ પર તેમને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડૉ. બાબસાહેબ આંબેડકરના મહાપરિનિર્વાણ દિવસ પર તેમને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “સામાજિક ન્યાય માટે પોતાનું જીવન સમર્પિત કરી દેનારા પૂજ્ય બાબાસાહેબને એમના મહાપરિનિર્વાણ દિવસ પર કોટી-કોટી વંદન. એમણે સંવિધાનના રૂપમાં દેશને અદ્વિતિય ભેટ આપી, જે આપણા લોકતંત્રનો આધારસ્તંભ છે. કૃતજ્ઞ રાષ્ટ્ર સદૈવ એમનું ઋણી રહેશે.”
મંત્રીમંડળે રેલવે સલામતી પર ભારત અને જાપાન વચ્ચે સહકારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રેલવે સલામતી પર જાપાન સાથે સહકારકરાર (એમઓસી) પર થયેલા હસ્તાક્ષરને મંજૂરી આપી હતી. એમઓસી પર ફેબ્રુઆરી, 2017માં હસ્તાક્ષર થયા હતા. એમઓસી પર હસ્તાક્ષર નીચેના ક્ષેત્રોમાં સહકાર માટે સક્ષમ બનાવશેઃ 1. ટ્રેક સેફ્ટી (ઉદાહરણ તરીકે, રેલ વેલ્ડિંગ, રેલ ઇન્સ્પેક્શન, ટ્રેક સર્કિટ વગેરે) 2. રેલવે ટ્રેક સેફ્ટી સાથે સંબંધિત લેટેસ્ટ ટેકનોલોજી (ઓટોમેટિક ઇન્સ્પેક્શન ટેકનોલોજી વગેરે) 3. રોલિંગ સ્ટોક સેફ્ટી (ઉદાહરણ તરીકે મેઇન્ટેનન્સ વગેરે) 4. અકસ્માતના કારણોના વિશ્લેષણ પર આધારિત મોટા રેલવે અકસ્માતોના નિવારણ માટે વિચારણા સાથે આ એમઓસીના સ્કોપની અંદર બંને પક્ષો દ્વારા સંયુક્તપણે નિર્ધારિત અન્ય કોઈ પણ પ્રસ્તુત રેલવે સલામતીની બાબતનો સંયુક્તપણે નિર્ણય. આ એમઓસી ભારતીય રેલવે માટે રેલવે સેક્ટરમાં લેટેસ્ટ ડેવલપમેન્ટ અને નોલેજનું આદાનપ્રદાન અને વહેંચણી કરશે. આ એમઓસી હેઠળ સહકારમાં સંકળાયેલ હશેઃ અ. નિષ્ણાતોનું આદાનપ્રદાન બ. જાપાનમાં મુખ્ય સ્ટાફની તાલીમ ક. માહિતી અને શ્રેષ્ઠ પદ્ધતિઓની વહેંચણી ડ. અન્ય સંસ્થાઓ, કંપનીઓ અને મંત્રાલયોની સહભાગીતા સુનિશ્ચિત કરવી, જેમાં જાપાનની નેશનલ ટ્રાફિક સેફ્ટી એન્ડ એન્વાયર્મેન્ટલ લેબોરેટરીનું ભારત સરકારના રેલવે મંત્રાલયના રિસર્ચ ડિઝાઇન એન્ડ સ્ટાન્ડર્ડ્સ ઓર્ગેનાઇઝેશન (આરડીએસઓ)માં નોંધપાત્ર પ્રદાન સામેલ છે, જે તેમના સંબંધિત રાષ્ટ્રીય કાયદા અને નિયમનોને આધિન છે, જે યોગ્ય અને સંભવિત છે.
પ્રધાનમંત્રીએ પૂરની સ્થિતિ બાબતે કેરળના મુખ્યમંત્રી સાથે વાતચીત કરી; શક્ય તમામ મદદ માટે ખાતરી આપી

પ્રધાનમંત્રી શ્રી નરેન્દ્ર મોદીએ કેરળના મુખ્યમંત્રી શ્રી પિનારાયી વિજયન સાથે રાજ્યમા પૂરની સ્થિતિ બાબતે વાતચીત કરી હતી. પ્રધાનમંત્રીએ કહ્યું કે, “કેરળના મુખ્યમંત્રી પિનારાયી વિજયન સાથે રાજ્યના વિવિધ ભાગોમાં પૂરને કારણે વધી રહેલી આપત્તિ બાબતે ચર્ચા કરી. જેઓ આ સ્થિતિને કારણે પ્રભાવિત થયા છે તેમના માટે શક્ય તમામ મદદની ખાતરી આપી છે. આ આફતના સમયે અમે કેરળના લોકો સાથે ખભે ખભો મિલાવીને ઊભા છીએ.”
કોલ ઈન્ડિયા લિમિટેડ દ્વારા અમલી 2007 વેતન સમીક્ષાના નિયમન સંદર્ભે ભલામણોને મંજૂરી

પ્રધાનમંત્રીશ્રી નરેન્દ્ર મોદીની અધ્યક્ષતામાં સંપન્ન થયેલ કેન્દ્રીય મંત્રીમંડળની બેઠકમાં કોલ ઈન્ડિયા લિમિટેડ (સીઆઈએલ) દ્વારા અમલી 2007 વેતન સમીક્ષાના નિયમન સંદર્ભની ભલામણોને મંજૂરી આપવામાં આવી હતી. આ ભલામણો સચિવોની સમિતિ દ્વારા કરવામાં આવી હતી. વેતન સમીક્ષા ખોટ કરનારી સહાયક કંપનીઓ અંગે છે અને 1 જાન્યુઆરી, 2007થી અમલમાં આવેલી માનવામાં આવશે. સીઆઈએલને એક વિશેષ છૂટ હેઠળ આ મંજૂરી મળી છે. અલબત્ત, સીઆઈએલને મળનારી આ વિશેષ છૂટ કેન્દ્રીય સાર્વજનિક ક્ષેત્રના ખોટમાં ચાલનારા અન્ય એકમોને લાગૂ નહીં પડે. મંત્રીમંડળ દ્વારા સીઆઈએલની સહાયક કંપનીઓના એક્ઝિક્યુટીવ અને બિન-સંઘવાળા નિરીક્ષકોને કામકાજ આધારીત વેતન (પીઆરપી)ની ચૂકવણીને પણ મંજૂરી આપી છે. આ ચૂકવણી સીઆઈએલની સહાયક કંપનીઓના લાભના આધાર પર બનેલ ફંડમાંથી કરવામાં આવશે. પીઆરપી ચૂકવણી માટે એ શરત રાખવામાં આવી છે કે તેને વાર્ષિક સંદર્ભમાં રાખવામાં આવશે અને આગામી વર્ષોમાં ખાતાની નોંધણી કરાવવાની જોગવાઈ નહીં મળે. આ પગલાંથી કાર્યકારી અધિકારીઓમાં સમાનતા આવશે અને સમસ્ત સહાયક કંપનીઓના કાર્યકારી અધિકારીઓના સંદર્ભમાં લાગૂ થશે. તેનાથી ખોટમાં ચાલનારી કંપનીઓના કામકાજમાં સુધારો થશે. સીઆઈએલ અંગે… સરકારે સપ્ટેમ્બર, 1975માં સીઆઈએલની હોલ્ડિંગ કંપનીનાં સ્વરૂપે રચના કરી હતી અને તેની પાંચ સહાયક કંપનીઓ છે. સીઆઈએલના દરેક કાર્યકારીઓ અને તેની આઠ સહાયક કંપનીઓમાં ભરતી/નિયુક્તિ, નિમણૂંક, એક કંપનીમાંથી બીજી કંપનીમાં બદલી અને અન્ય કર્મચારીઓ સંબંધી બાબત હોલ્ડિંગ કંપની સીઆઈએલ દ્વારા સંભાળવામાં આવે છે. સીઆઈએલ અને તેની સહાયક કંપનીઓના દરેક કાર્યકારીઓની નિયુક્તિ એક સંયુક્ત કેન્દ્રીય શ્રેણીથી કરવામાં આવે છે અને તે દરેક હોલ્ડિંગ કંપની સીઆઈએલના કર્મચારી માનવામાં આવે છે.
મંત્રીમંડળે ભારતમાં સરકારી પરિવહન વ્યવસ્થાને સુધારવા ભારત અને બ્રિટનની સંસ્થા ‘ટ્રાન્સપોર્ટ  ફોર લંડન’ વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારતમાં સરકારી પરિવહન વ્યવસ્થા સુધારવા માટે ભારત સરકારનાં માર્ગ પરિવહન અને રાજમાર્ગ મંત્રાલય તથા ‘ટ્રાન્સપોર્ટ ફોર લંડન’ વચ્ચે થયેલા સમજૂતીકરાર (એમઓયુ)ને હસ્તાક્ષર અને તેના અમલીકરણને મંજૂરી આપી છે. ટ્રાન્સપોર્ટ ફોર લંડન એ ગ્રેટર લંડન ઓથોરિટી એક્ટ, 1999 (યુકે) હેઠળ સ્થાપિત થયેલી કાયદેસર સંસ્થા છે. આ એમઓયુથી ભારતમાં સંપૂર્ણ સરકારી પરિવહન વ્યવસ્થાને સુધારવામાં મદદ મળશે, પેસેન્જર સેવામાં સુધારો થશે અને ભારતમાં વધારે ક્ષમતા ધરાવતી બસોનાં ઉપયોગને પ્રોત્સાહન મળશે. તે લાંબા ગાળે ભારત અને બ્રિટન વચ્ચે દ્વિપક્ષીય સંબંધોને પ્રોત્સાહન આપશે તથા બંને દેશો વચ્ચે જોડાણ મજબૂત કરશે. આ એમઓયુ તમામ માટે સંપૂર્ણ સરકારી પરિવહનને મજબૂત કરવામાં મદદરૂપ થશે. આ સમાજનાં ગરીબ વર્ગને ગુણવત્તાયુક્ત સરકારી પરિવહન વ્યવસ્થાની સુલભતા પ્રદાન કરવામાં પણ સહાયક થશે.
કેરળનાં વર્કલમાં સિવગિરી મઠમાં 85મી સિવગિરી યાત્રા માટે પ્રધાનમંત્રીનું વિડીયો કોન્ફરન્સ દ્વારા ઉદ્ઘાટન પ્રસંગનાં સંબોધનનો મૂળપાઠ

આજે વર્ષ 2017નો છેલ્લો દિવસ છે. મારું સદનસીબ છે કે મને આજે શ્રી નારાયણ ગુરુ અને મંચ પર બિરાજમાન સંતોનાં આશીર્વાદ મેળવવાની તક મળી છે. શ્રી નારાયણ ગુરુનાં આશીર્વાદ વર્ષ 2018નું પ્રથમ કિરણ ભારતવર્ષની સાથે સાથે સંપૂર્ણ વિશ્વ માટે શાંતિ, સદભાવના અને વિકાસનું નવું પ્રભાત લઈને આવે એવી મારી કામના છે. હું જ્યારે શિવગિરી મઠમાં આવ્યો છું, ત્યારે મને અતિ આધ્યાત્મિક સુખશાંતિ મળી છે. આજે શિવગિરી યાત્રાનાં શુભારંભ કરાવવાની તક મને આપીને તમે મારી ખુશીમાં વધારો કર્યો છે. હું શ્રી નારાયણ ધર્મ સંઘમ ટ્રસ્ટ અને તમારો બધાનો ખૂબ ખૂબ આભાર માનું છું. ભાઈઓ અને બહેનો, આપણાં મહાન દેશ, આપણાં સભ્ય સમાજની એક ખાસિયત રહી છે કે તેમાં આંતરિક નબળાઈઓ, આંતરિક ખામીઓને દૂર કરવાની પ્રક્રિયા સતત ચાલતી રહે છે. આ પ્રક્રિયાને વેગ આપવા સમયે-સમયે સંતો-ઋષિ-મુનિઓ, મહાન આત્માઓ અવતાર લે છે. આ પુણ્ય આત્માઓ સમાજને આ ખામીઓ દૂર કરવા માટે પોતાનું જીવન હોમી દે છે. પરમ પૂજ્ય સ્વામી નારાયણ ગુરુજી આવી જ એક મહાન, પુણ્ય વિભૂતિ હતી. તેમણે જાતિવાદ, ઊંચ-નીચ, સંપ્રદાયવાદ વિરૂદ્ધ સમાજમાં ચેતના લાવવાની કામગીરી કરી હતી. તેમણે સમાજમાંથી તમામ પ્રકારની વાડાબંધી દૂર કરી સમાજને એક કર્યો હતો. અત્યારે શિક્ષણનાં ક્ષેત્રમાં સફળતાની વાત હોય, સામાજિક બદીઓમાંથી મુક્ત કરવાની વાત હોય, અસ્પૃશ્યતા વિરૂદ્ધ સમાજમાં જાગૃતિ લાવવાની વાત હોય – તમામ કામગીરી ગુરુજીએ સપેરે પાડી હતી. આ કોઈ નાનીસૂની વાત નથી. આપણે વિચાર કરી શકીએ કે શ્રી નારાયણ ગુરુએ એ સમયમાં આ તમામ કાર્યો પાર પાડવામાં કેટલી મહેનત કરી હશે, કેટલી મુસીબતોનો સામનો કરવો પડ્યો હશે! સાથીદારો, શ્રી નારાયણ ગુરુજીનો મંત્ર હતો – “
મંત્રીમંડળે દેશમાં તબીબી ઉપકરણોના સ્થાનિક ઉત્પાદનને પ્રોત્સાહન આપવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની યોજનાઓને મંજૂરી આપી હતી – i. રૂ. 400 કરોડના નાણાકીય ખર્ચ સાથે ચાર ચિકિત્સા ઉપકરણ પાર્કમાં સંયુક્ત મૂળભૂત સુવિધાઓની નાણાકીય જરૂરિયાતો પૂર્ણ કરવા માટે ચિકિત્સા ઉપકરણ પાર્કોને પ્રોત્સાહન આપવાની યોજના. ii. રૂ. 3,420 કરોડના નાણાકીય ખર્ચ સાથે ચિકિત્સા ઉપકરણોનાં સ્વદેશી ઉત્પાદનને પ્રોત્સાહન આપવા માટે ઉત્પાદન સાથ જોડાયેલી પ્રોત્સાહન યોજના (પીએલઆઈ) ઉપરોક્ત યોજનાઓનું વહન કરવા માટે ખર્ચ આગામી પાંચ વર્ષ એટલે કે વર્ષ 2020-21થી વર્ષ 2024-25 સુધી થશે. વિગત
પ્રધાનમંત્રીએ સ્વતંત્રતા દિવસ પર રાષ્ટ્રને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સ્વતંત્રતા દિવસ પર રાષ્ટ્રને શુભેચ્છા પાઠવી હતી. પ્રધાનમંત્રીએ કહ્યું હતું કે, “સ્વતંત્રતા દિવસના શુભ અવસર પર તમામ દેશવાસીઓને ખૂબ-ખૂબ અભિનંદન. જયહિન્દ. મારા સાથી દેશવાસીઓને સ્વતંત્રતા દિવસની શુભકામનાઓ, જયહિન્દ।“
પ્રધાનમંત્રીની નવીકરણીય ઊર્જા પર ગોળમેજી બેઠક

પ્રધાનમંત્રી શ્રી નરેન્દ્ર મોદીએ આજે (28 સપ્ટેમ્બર, 2015) સૈન હોસેમાં શીર્ષ ઉર્જા મુખ્ય કાર્યકારી અધિકારીઓ (સીઈઓ) અને વિશેષજ્ઞો સાથે નવીકરણીય ઉર્જા પર એક ગોળમેજી બેઠકની અધ્યક્ષતા કરી. સંયુક્ત રાષ્ટ્ર અમેરિકાના ઉર્જા સચિવ ડૉ. અર્નેસ્ટ મોનીજ અને ભૂતપૂર્વ અમેરિકી ઉર્જા સચિવ પ્રો. સ્ટીવન ચૂ પણ આ બેઠકમાં ઉપસ્થિત હતા. શ્રી અહમદ ચાટિલા, સીઈઓ, સનએડિસન, સોફ્ટ બેંકના અધ્યક્ષ તેમજ સીઈઓ, નિકેશ અરોડા, બ્લૂમ એનર્જીના સીઈઓ, કે. આર. શ્રીધર, સોલેજાઈમના સીઈઓ, જોનાથન વોલ્ફસન, વેન્ચર કેપીટલીસ્ટના જોન ડોર અને ડીબીએલ પાર્ટનર્સની ઈરા ઈહરેનપરિસ સહિત શીર્ષ ઉર્જા મુખ્ય કાર્યકારી અધિકારી (સીઈઓ) અને રોકાણકારો પણ ઉપસ્થિત હતા. સ્ટેનફોર્ડ વિશ્વ વિદ્યાલયના પ્રોફેસર અરૂણ મજૂમદાર, પ્રોફેસર રોજર નોલ, ડૉ. અંજની કોચર અને પ્રોફેસર સૈલી બેન્સને પણ બેઠકમાં ભાગ લીધો હતો. ગોળમેજી બેઠકમાં રજૂ કરાયેલા વિચારોથી એ સ્પષ્ટ અભિકથન સામે આવ્યું કે ભારતમાં સ્વચ્છ ઉર્જાની દુનિયાની રાજધાની બનવાની પૂર્ણ સંભાવનાઓ છે. પ્રતિભાગીઓએ કહ્યું કે વિજળીના ભંડારણ સસ્તા થવાથી સ્વચ્છ અને નવીકરણીય ઉર્જા ઝડપથી એક સસ્તો વિકલ્પ બની જશે. પ્રતિભાગીઓનો એ પણ મત હતો કે ભારતના રાજ્યો અને શહેરોને સ્વચ્છ ઉર્જા પહેલોમાં વધારો કરવાની મંજૂરી આપવી જોઈએ. એક સંબંધિત મત એ હતો કે વર્તમાન ગ્રીડને ભારતના નવીકરણીય ઉર્જાને 175 ગીગાવોટ લઈ જવા માટે નથી બનાવવામાં આવ્યું પરંતુ ગ્રીડ તરફ માનાર્થ પ્રયાસ કરવાની જરૂર છે. 175 ગીગાવોટના વિઝનને પ્રાપ્ત કરવા માટે ખાનગી રોકાણ પર ખૂબ ભાર મૂકાયો છે. જેના માટે એ સમાનાંતર ઉદાહરણ આપવામાં આવ્યું કે કેવી રીતે ઈઝરાયલે ખાનગી રોકાણનો ઉપયોગ કરીને પોતાની પાણીની અછતની સમસ્યાનો ઉકેલ લાવ્યો હતો. વિશેષજ્ઞોનો એ મત હતો કે ભારતને ચાર પ્રમુખ ક્ષેત્રો – પ્રૌદ્યોગિકી એકીકરણ, નાણાં, નિયામક માળખા અને પ્રતિભાના સાચા પુલ વગેરે મુદ્દાનું સમાધાન કરવું જોઈએ. તેમણે ભારતમાં વિજળી વિતરણ કરનારી કંપનીઓ (ડીસ્કોમ)ની નાણાકીય સ્થિતિ પર ચિંતા વ્યક્ત કરી. સીઈઓએ પોતાની કંપનીઓમાં પ્રયોગ કરાઈ રહેલી પ્રોદ્યોગિકીઓ અને નવાચારોની સંક્ષિપિત જાણકારી આપી. સૌર અને પવન ઉર્જા ઉપરાંત એક પ્રમુખ સ્વચ્છ પ્રદાતાના રૂપમાં બાયોગેસનો પણ અભિપ્રાય આપવામાં આવ્યો. પ્રધાનમંત્રીએ પ્રતિભાગીઓને પોતાના મત વ્યક્ત કરવા માટે ધન્યવાદ આપ્યા અને 175 ગીગાવોટ સ્વચ્છ ઉર્જાના વિઝનને પ્રાપ્ત કરવા માટે ભારતની પ્રતિબદ્ધતા પર ભાર મૂક્યો. તેમણે કહ્યું કે આ ક્ષેત્રમાં રોકાણની મોટી તક છે. તેમણે રેલવેનું ઉદાહરણ આપ્યું જેમાં, 100 ટકા એફડીઆઈની અનુમતિ આપવામાં આવી છે. તેમણે કહ્યું કે સરકાર વિનીયમનના મુદ્દાને સમાધાન અને ડિસ્કોમની નાણાકીય સ્થિતિ સુધારની દિશામાં કાર્ય કરી રહી છે. પ્રધાનમંત્રીએ નવીકરણ ઉર્જાના ક્ષેત્રમાં પહેલેથી જ શરૂ કરાયેલી, કોચ્ચી હવાઈઅડ્ડા સૌર ઉર્જાથી સંચાલિત અને ગુજરાતમાં એક નહેર પર લગાવાઈ રહેલ સૌર ઉર્જા પેનલો જેવી પહેલોનું એક સિંહાવલોકન પ્રસ્તુત કર્યું. તેમણે કહ્યું કે આવતા માસની શરૂઆતમાં ઝારખંડની આદિવાસી પટ્ટીમાં એક જિલ્લા ન્યાયાલય પૂર્ણ રીતે સૌર ઉર્જાથી સંચાલિત બનશે. પ્રધાનમંત્રીએ એ પણ ઉલ્લેખ કર્યો કે, કોલસા ગેસીકરણ અનુસંધાનનું એક પ્રમુખ ક્ષેત્ર છે. તેમણે એ વિશ્વાસ વ્યક્ત કર્યો કે, આવતા દશકમાં નવીકરણીય ઉર્જાની ક્રાંતિ આવશે.
પ્રધાનમંત્રી શ્રી નરેન્દ્ર મોદી 22 જાન્યુઆરી, 2019ના રોજ 15મા પ્રવાસી ભારતીય દિવસ સંમેલનનું ઉદઘાટન કરશે

પ્રધાનમંત્રી શ્રી નરેન્દ્ર મોદી 22 જાન્યુઆરી, 2019નાં રોજ વારાણસી (ઉત્તર પ્રદેશ)માં 15માં પ્રવાસી ભારતીય દિવસ સંમેલનનું ઉદઘાટન કરશે. પહેલી વાર વારાણસીમાં 21 થી 23 જાન્યુઆરી, 2019નાં રોજ સુધી ત્રિ-દિવસીય સંમેલનનું આયોજન થઈ રહ્યું છે. પ્રવાસી ભારતીય દિવસ સંમેલન 2019નો વિષય છે – નવા ભારતના નિર્માણમાં પ્રવાસી ભારતીયોની ભૂમિકા. મોટા ભાગનાં પ્રવાસી ભારતીયોની કુંભ મેળા અને પ્રજાસત્તાક દિવસ સમારંભમાં સામેલ થવાની ભાવનાઓનું સન્માન કરતા આ 15માં પ્રવાસી ભારતીય સંમેલનને 9 જાન્યુઆરીને બદલે 21 થી 23 જાન્યુઆરી, 2019 વચ્ચે આયોજિત કરવામાં આવ્યો છે. સંમેલન પછી તેઓ 24 જાન્યુઆરીનાં રોજ કુંભ મેળામાં સામેલ થવા માટે પ્રયાગરાજની યાત્રા કરશે. 25 જાન્યુઆરીના રોજ પ્રવાસી ભારતીયો દિલ્હી માટે પ્રસ્થાન કરશે અને 26 જાન્યુઆરી, 2019ના રોજ નવી દિલ્હીમાં પ્રજાસત્તાક દિવસની પરેડ નિહાળશે. મોરેશિયસનાં પ્રધાનમંત્રી શ્રી પ્રવિંદ જગન્નાથ પ્રવાસી ભારતીય દિવસ સંમેલનની 15મા સંસ્કરમનાં મુખ્ય અતિથિ રહેશે. નોર્વેનાં સાંસદ શ્રી હિમાંશુ ગુલાઠી વિશિષ્ટ અતિથિ અને ન્યૂઝિલેન્ડનાં સાંસદ શ્રી કવલજિત સિંહ બક્ષી સન્માનિય અતિથિ રહેશે. આ સંસ્કરણનાં મુખ્ય કાર્યક્રમો આ મુજબ છે – 21 જાન્યુઆરી, 2019 – યુવા પ્રવાસી ભારતીય દિવસ. આ આયોજન યુવા પ્રવાસી ભારતીયોનો નવા ભારત સાથે જોડવાની તક ઉપલબ્ધ કરશે. 22 જાન્યુઆરી, 2019 – પ્રવાસી ભારતીય દિવસ સંમેલનનું ઉદઘાટન પ્રધાનમંત્રી શ્રી નરેન્દ્ર મોદી, મોરેશિયસનાં પ્રધાનમંત્રી શ્રી પ્રવિંદ જગન્નાથની ઉપસ્થિતમાં કરશે. 23 જાન્યુઆરી, 2019 – સમાપન સત્ર અને રાષ્ટ્રપતિ દ્વારા પ્રવાસી ભારતીય સંમેલન પુરસ્કાર પ્રદાન કરવામાં આવશે. આ કાર્યક્રમ દરમિયાન વિવિધ સંપૂર્ણ સત્રોનું આયોજન કરવામાં આવશે. સાંજે સાંસ્કૃતિક કાર્યક્રમનું આયોજન કરવામાં આવશે. પ્રવાસી ભારતીય દિવસ: ભૂતપૂર્વ ભારતીય પ્રધાનમંત્રી સ્વર્ગીય અટલ બિહારી વાજપેયીએ પ્રવાસી ભારતીય દિવસ ઉજવવાનો નિર્ણય લીધો હતો. સૌપ્રથમ પ્રવાસી ભારતીય દિવસનું આયોજન 9 જાન્યુઆરી, 2003નાં રોજ નવી દિલ્હીમાં થયું હતું. પ્રવાસી ભારતીય દિવસનું આયોજન કરવા માટે 9 જાન્યુઆરીનો દિવસ પસંદ એટલા માટે કરવામાં આવ્યો હતો કે, વર્ષ 1915માં આ જ દિવસે મહાત્મા ગાંધી દક્ષિણ આફ્રિકાથી ભારત પરત ફર્યા હતા. હવે પ્રવાસી ભારતીય દિવસનું આયોજન દર બે વર્ષે એક વાર કરવામાં આવે છે. આ આયોજન વિદેશોમાં રહેતાં ભારતીય સમુદાયને સરકાર સાથ કામ કરવા અને પોતાનાં મૂળ સાથે ફરી જોડાવા માટેનો મંચ ઉપલબ્ધ કરાવે છે. સંમેલન દરમિયાન ભારત અને વિદેશ બંનેમાં વિવિધ ક્ષેત્રોમાં મહત્વપૂર્ણ યોગદાન આપવા પસંદ થયેલા પ્રવાસી ભારતીયોને ‘પ્રવાસી ભારતીય સન્માન’ પ્રદાન કરવામાં આવે છે. 14મો પ્રવાસી ભારતીય દિવસ 7 થી 9 જાન્યુઆરી, 2017નાં રોજ બેંગાલુરુ, કર્ણાટકમાં યોજવામાં આવ્યો હતો, જેનું ઉદઘાટન પ્રધાનમંત્રી શ્રી નરેન્દ્ર મોદીએ કર્યું હતું. 14મા પ્રવાસી ભારતીય દિવસનો વિષય હતો – પ્રવાસી ભારતીયો સાથે સંબંધોને પુનર્ભાષિત કરવા. પોતાનાં સંબોધનમાં શ્રી મોદીએ કહ્યુ હતું કે, પ્રવાસી ભારતીયો ભારતની શ્રેષ્ઠ સંસ્કૃતિ, લોકાચાર અને મૂલ્યોનું પ્રતિનિધિત્વ કરે છે અને પોતાનાં યોગદાન માટે સન્માન ધરાવે છે. તેમણે સરકારની પ્રાથમિકતાનાં મુખ્ય ક્ષેત્રો સ્વરૂપે પ્રવાસી ભારતીય સમુદાય સાથે સંબંધોને મહત્વ આપવા પર ભાર મૂક્યો હતો.
મંત્રીમંડળે શ્રી ગુરૂ નાનક દેવજીની 550મી જન્મજયંતિની ઉજવણી કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં શ્રી ગુરૂ નાનક દેવજીની આવતા વર્ષે આવી રહેલી 550મી જન્મજયંતિની સમગ્ર દેશમાં અને દુનિયાભરમાં ઉજવણી કરવાનો નિર્ણય કરાયો છે. આ ઉપરાંત રાજ્ય સરકારો અને વિદેશના ભારતીય મિશન પણ પ્રસંગોચિત ઉજવણી કરશે. ગુરૂ નાનક દેવજીએ પ્રેમ, શાતિ, સમાનતા અને ભાઈચારાના મૂલ્યોનો બોધ આપ્યો હતો. મંત્રીમંડળની બેઠકમાં જે નિર્ણયો લેવાયા હતા તેની વિગતો નીચે મુજબ છેઃ કરતારપુર સાહિબ પરિપથનો વિકાસઃ એક નોંધપાત્ર નિર્ણય લઈને કેન્દ્ર સરકારે ગુરૂદાસપુર જિલ્લામાં ડેરા બાબા નાનક કોરિડોરથી આંતરરાષ્ટ્રીય બોર્ડર સુધી કરતારપુર કોરિડોર વિકસાવવાનો નિર્ણય લીધો છે. આ કારણે પાકિસ્તાનમાં રાવી નદીના કાંઠે આવેલા ધર્મ સ્થાને ભારતમાંથી ગુરૂદ્વારા દરબાર સાહિબ જતાં યાત્રિકોની સુવિધાઓમાં વધારો થશે. ગુરૂ નાનક દેવજીએ ત્યાં 18 વર્ષ ગાળ્યા હતા. યાત્રિકો આ પવિત્ર સ્થળની મુલાકાત સમગ્ર વર્ષ દરમિયાન લઈ શકશે. કરતારપુર કોરિડોરનું અમલીકરણ એક સુસંકલિત વિકાસ યોજના તરીકે ભારત સરકારના ભંડોળ દ્વારા હાથ ધરવામાં આવશે. જેથી ત્યાં જવા માટે આધુનિક સુવિધાઓ અને સરળતા પ્રાપ્ત થાય. ભારત સરકાર આ હેતુથી યાત્રા સ્થળે જવા માટે યોગ્ય સગવડો ઉભી કરશે. પાકિસ્તાનની સરકારને શીખ સમુદાયની લાગણીઓને ધ્યાનમાં લઈને તેમના વિસ્તારમાં પણ કોરિડોરની જરૂરી સગવડ ઉભી કરવા માટે અનુરોધ કરવામાં આવશે. સુલતાનપુર લોધીનો વિકાસ: કેન્દ્ર સરકારના મંત્રીમંડળે નિર્ણય લીધો છે કે ઐતિહાસિક શહેર સુલતાનપુર લોધી કે જે ગુરૂ નાનકજીના જીવન સાથે સંકળાયેલું છે તેને સ્માર્ટ સિટીની સગવડો સાથે હેરિટેજ સિટી તરીકે વિકસાવવામાં આવશે અને તેમાં ઊર્જા કાર્યક્ષમતા દાખવીને ગુરૂ નાનકજીએ આપેલા બોધ પર ભાર મૂકવામાં આવશે. યાત્રાળુઓ અને પ્રવાસીઓ માટે એક મહત્વના આકર્ષણ તરીકે સુલતાનપુર લોધી ખાતે "પીંડ બાબે નાનક દા" સંકુલની સ્થાપના કરવામાં આવશે, જેમાં શ્રી ગુરૂ નાનક દેવજીના જીવન અને સમય અંગે વિગતો આપવામાં આવશે. સુલતાનપુર લોધી રેલવે સ્ટેશનને અપગ્રેડ કરવામાં આવશે અને ત્યાં તમામ આધુનિક સેવાઓ પૂરી પાડવામાં આવશે. વિદેશી યુનિવર્સિટીઓમાં આંતરિક શ્રદ્ધા અધ્યયન અને અધ્યક્ષતા કેન્દ્ર: ગુરૂ નાનક દેવ યુનિવર્સિટી અમૃતસર ખાતે એક આંતરિક શ્રદ્ધા કેન્દ્ર શરૂ કરવામાં આવશે. બ્રિટન અને કેનેડા બંને જગ્યાએ ગુરૂ નાનક દેવજીની અધ્યક્ષતા સ્થાપવામાં આવશે. નવી દિલ્હીમાં ગુરૂ નાનક દેવજીના જીવન અને ઉપદેશોનાં આંતરરાષ્ટ્રીય સેમિનારનું આયોજન કરવામાં આવશે. સમગ્ર દેશ અને દુનિયામાં ઉજવણી: રાજ્યો અને કેન્દ્ર શાસિત પ્રદેશોને ગુરૂ નાનક દેવજીની 550મી જન્મજયંતિ સુયોગ્ય ઉજવણી કરવા માટે વિનંતી કરવામાં આવશે. આ પ્રસંગે વિદેશમાં આવેલા ભારતના મિશન દ્વારા ખાસ સમારંભોનું આયોજન કરવામાં આવશે. સ્તૃતિમાં સિક્કા અને ટિકિટોઃ આ યાદગાર પ્રસંગની સ્મૃતિમાં ભારત સરકાર દ્વારા સિક્કા અને ટપાલ ટિકિટો બહાર પાડવામાં આવશે. ધાર્મિક પ્રવૃત્તિઓ અને પ્રકાશનોઃ દેશભરમાં ધાર્મિક પ્રવૃત્તિઓ હાથ ધરવામાં આવશે. દૂરદર્શન ગુરૂ નાનક દેવજી અંગેના કાર્યક્રમો અને ગુરૂબાનીનું પ્રસારણ કરશે. નેશનલ બુક ટ્રસ્ટ ભારતની વિવિધ ભાષાઓમાં ગુરૂબાની પ્રસિદ્ધ કરશે. યુનેસ્કોને વિનંતી કરવામાં આવશે કે ગુરૂ નાનક દેવજીના લખાણોને વિશ્વની ભાષાઓમાં પ્રકાશિત કરવામાં આવે. યાત્રાનાં સ્થળોએ ખાસ ટ્રેનોઃ રેલવે મંત્રાલય ગુરૂ નાનક દેવજી સાથે સંકળાયેલા યાત્રા સ્થળો સુધી પ્રવાસીઓ માટે ખાસ ટ્રેનો દોડાવશે.